Bekende sangeres jongste ooit om gesogte toekenning te ontvang | SARIE
Bekende sangeres jongste ooit om gesogte toekenning te ontvang	deur Zena le Roux
Die 20-jarige sangeres Taylor Swift is dalk jonk, maar sy’t nou al die toekennings en respek van die bedryf behoorlik ingepalm. Hier’s 5 dinge wat jy dalk nie van Taylor geweet het nie:
Sy is pas aangewys as Entertainment Weekly Magazine se Vermaaklikheidskunstenaar van die Jaar. En daarby is sy die jongste kunstenaar om ooit die toekenning te ontvang. Swift het reeds op ’n 14-jarige ouderdom geweier om ’n kontrak te teken met ’n maatskappy wat haar nie toegelaat het om haar eie liedjies te skryf en te sing nie.
In 2006 het Swift haar eerste album uitgebring met die naam “Tim McGraw” gevolg deur ’n gelyknamige album wat multi-platinum-status bereik het. Swift het reeds meer as 250 liedjies in haar lewe geskryf en meer as 10 miljoen albums verkoop.
Sy is ook benoem vir die Beste Nuwe Kunstenaar-toekenning by die 50ste Grammy-toekennings.
Teen 2009 het Swift reeds ’n Grammy-benoeming gekry, ’n CMA Horizon-toekenning (Country Music Awards) gewen en was die jongste wenner wat al ooit die CMA se top-toekenning as Vermaaklikheidskunstenaar van die Jaar gekry het.
Bron: hotgossip.com, people.com